./data/phi0914/phi001fr/phi0914.phi001fr.perseus-lat1.xml
Titus Livius (Livy)
Caesar Massiliam, quae portas cluserat,					obsedit et relictis in obsidione urbis eius legatis C  Trebonio et D  Bruto,  profectus in Hispaniam L  Afranium et M  Petreium legatos Cn 					Pompeii cum septem legionibus ad Ilerdam in deditionem accepit omnesque					incolumes dimisit, Varrone quoque legato Pompeii cum exercitu in potestatem suam					redacto  Gaditanis  civitatem dedit  Massilienses					duobus navalibus proeliis victi post longam obsidionem potestati Caesarisse					permiserunt  C  Antonius legatus Caesaris male adversus Pompeianos in Illyrico					rebus gestis captus est; in quo bello Opitergini Transpadani, Caesaris					auxiliares, rate sua ab hostium navibus clusa, potius quam  in potestatem hostium venirent, inter se concurrentes					occubuerunt  C  Curio, legatus Caesaris in Africa, cum prospere adversus Varum					Pompeianarum partium ducem pugnasset, a Iuba rege Mauretaniae cum exercitu					caesus est  C  Caesar in Graeciam traiecit